gl en gl gl en gl gl gl gl en gl gl es gl gl en gl gl gl es gl es en gl gl gl gl gl gl gl en gl en es gl gl gl gl gl en gl es gl en en gl gl gl gl gl gl en gl fi war en gl gl gl gl gl gl gl fr gl it gl gl en en gl gl gl es es es es es es gl ca es es gl eo es gl gl gl
espazo aberto antimilitar | Non ao Gasto Militar
Tal como anunciamos hai uns días nesta web, o pasado domingo estivemos en Curtopía aproveitando o espazo que as compañeiras e compañeiros que organizan este festival quixeron reservar para tratar o tema do militarismo e a loita antimilitar.
Para todas aquelas que non puidestes asistir, deixámosvos aquí os enlaces aos vídeos proxectados:
Como podedes ver non é unha curta propiamente dita, senón unha montaxe feita a partir das declaracións deste ex-soldado. A calidade visual non é moi boa, pero parecianos interesante amosalo pola reflexión que fai, tanto da súa propia participación nas operación militares, como, sobre todo, pola análise da engranaxe da guerra, o papel da industria e o gasto militar e a identificación dos verdadeiros inimigos do pobo estadounidense, extrapolables a calquera outro.
Read more about Participamos en Curtopía!
Log in to post comments
O Espazo colabora no libro polo X aniversario de Lume Negro
Co motivo do seu décimo aniversario, o ateneo libertario Lume Negro de Ponteareas ven de publicar un libro onde recollen as aportación daqueles colectivos e persoas que nesta última década teñen pasado polas súas tardes libertarias ou colaborado dalgún xeito co ateneo, entre eles o Espazo Aberto Antimilitar.
Dende aquí mandamos un saúdo aos compañeiros e compañeiras do ateneo, felicitámolos polos seus dez anos de vida e convidámosvos a todas a asisitir ás súas VI Tardes Libertarias, que terán lugar os vindeiros días 1 e 2 de novembro na Casa dos veciños e veciñas de Angoares.
Como sinalan na súa web a "publicación consta de 154 páxinas, e inclúe textos de: Félix Rodrigo Mora, Miguel Martínez, Pedro García Olivo, Miguel Amorós, Gato Negro, Lucio Urtubia e máis persoas e colectivos que ao longo destes dez anos colaboraron ou colaboran co Ateneo Libertario Lume Negro."
Read more about O Espazo colabora no libro polo X aniversario de Lume Negro
Log in to post comments
Estaremos no festival Curtopía 2013!
"Curtopía 2013 - Mostras culturais, música e moita festa! - 28 e 29 de setembro - alga lab, Valadares, Vigo" deste xeito presentase o festival Curtopía 2013 ao que o Espazo Aberto Antimilitar está convidado.
Estaremos o domingo 29 a partires das 13h00 para proxectar cinco curtas: Discurso veterano de guerra (5’); Are yu a patriot? (3’); Acción 2013 contra Xunta Accionistas BBVA (2’); Acción 2012 contra Xunta Accionistas BBVA (3’) e Nato Game Over (1’).
A través desta breve mostra poderemos achegarnos á realidade das guerras e reflexionar sobre os papeis dos diferentes axentes implicados nelas e as súas motivacións, deixando un espazo para aproximarnos ás loitas antimilitaristas tan necesarias hoxe como antano.
Podedes ver a programación e toda a información do festival na súa web na que ademais de curtametraxes haberá tamén Djs, concertos... todos os datos en: curtopia.es
Read more about Estaremos no festival Curtopía 2013!
Log in to post comments
1 xuño - Pobos Unidos contra a Troika
O 1 de Xuño a cidadanía europea manifestarase de xeito conxunto baixo o lema "POBOS UNIDOS CONTRA A TROIKA". Os estados portugués, francés, italiano, galego, escocés, español, grego, alemán... participarán nunha xornada de loita conxunta contra os tres responsables das medidas de austeridade: BCE, FMI e CE.
Ese sábado 1 de Xuño, ás 12:00 Vigo sairá á rúa nunha manifestación que percorrerá as rúas da cidade dende a Praza de España á Porta do Sol. Velaquí tedes o texto desta convocatoria:
O 1 de xuño as vítimas do capitalismo saímos as rúas de Europa. Saímos en contra dese sistema baseado na inxustiza social, a degradación medioambiental, o empobrecemento da maioría da poboación e a explotación dxs de abaixo por parte dxs de arriba.
Pobos de toda Europa protestamos pola ditadura da troika (FMI, BCE e Comisión Europea). Levantámonos contra a hexemonía dese “Mercado”, que queren facernos crer que é impersoal, cando en realidade é un complexo mafioso composto por banqueiros, especuladores financeiros e inmobiliarios e por unha casta política allea á realidade das persoas.
Read more about 1 xuño - Pobos Unidos contra a Troika
Log in to post comments
Destinos propostos na campaña de Obxección Fiscal 2012
No Espazo Aberto Antimilitar estamos a preparar a campaña 2012 pola Obxección Fiscal aos Gastos Militares.Este ano faremos especial fincapé na industria militar, a presentación da campaña a faremos o vindeiro venres 13 cunha charla a cargo de Jordi Calvo (Centro Delás) sobre estes temas.
O que si adiantamos son os destinos que propoñemos este ano para desviar os cartos das vosas declaracións:
- “Asemblea pola defensa do Barrio do Cura”: espazo de confluencia de diferentes persoas que decidiron plantar cara á especulación urbanística que ameaza este pequeno reduto do Casco Vello de Vigo, recuperando a capacidade de intervención das veciñas e veciños na xestión do territorio que habitamos.
Read more about Destinos propostos na campaña de Obxección Fiscal 2012
Log in to post comments
O Espazo Aberto Antimilitar é un grupo vigués formado por colectivos e persoas que traballan pola construción dunha sociedade máis xusta e desmilitarizada.
Pensemos el postconflicto de la guerra de Ucrania antes de que los halcones hablen
La Maragatería arde contra el ejército: 40 años de incendios y explosiones en la sierra leonesa
México: Activistas escalan un rascacielos de la capital para protestar contra la militarización del país
España va a entrenar a militares de Ucrania en el campo de San Gregorio de Zaragoza
Chicos como Kike Mur
Prohíben la manifestación en O Grove (Pontevedra) contra el uso del topónimo castellano no oficial 'La Toja' en un foro presidido por Felipe de Borbón en la isla
Campaña internacional de apoyo a desertores y objetores de conciencia de la guerra de Ucrania
Estanflación en Occidente y disputa por las materias primas en un mundo en guerra
¿Por qué casi no hay picante en la comida española?
2007 -hoxe- Copyleft, Espazo Aberto Antimilitar | espazoantimilitar@riseup.net